CELEX: 62012CN0113
Language: lt
Date: 2012-03-01 00:00:00
Title: Byla C-113/12: 2012 m. kovo 1 d. Supreme Court (Airija) pateiktas prašymas priimti prejudicinį sprendimą byloje Donal Brady prieš Environmental Protection Agency

26.5.2012   
            
            
               LT
            
            
               Europos Sąjungos oficialusis leidinys
            
            
               C 151/18
            
         2012 m. kovo 1 d.Supreme Court (Airija) pateiktas prašymas priimti prejudicinį sprendimą byloje Donal Brady prieš Environmental Protection Agency
   
   (Byla C-113/12)
   2012/C 151/31
   Proceso kalba: anglų
   
      Prašymą priimti prejudicinį sprendimą pateikęs teismas
   
   
      Supreme Court
   
   
      Šalys pagrindinėje byloje
   
   
      Apeliantas: Donal Brady
   
      Kita apeliacinio proceso šalis: Environmental Protection Agency
   
   
      Prejudiciniai klausimai
   
   Ar, atsižvelgiant į tai, kad nėra galutinio sąvokos „atliekos“ aiškinimo pagal Europos Sąjungos teisę, valstybėms narėms pagal nacionalinę teisę leidžiama kiaulių srutų gamintojui nustatyti pareigą įrodyti, kad jos nėra atliekos, ar tai, kad jos yra atliekos, turi būti nustatoma taikant tokio pobūdžio objektyvius kriterijus, kokie yra numatyti Europos Sąjungos Teisingumo Teismo praktikoje:
   
               1.
            
            
               Jeigu tai, kad kiaulių srutos yra atliekos, turi būti nustatoma taikant tokio pobūdžio objektyvius kriterijus, kokie yra numatyti Europos Sąjungos Teisingumo Teismo praktikoje, kokio tikrumo laipsnio dėl kiaulių srutų, kurias leidimo turėtojas surenka ir iki perleidimo naudotojams saugo arba gali saugoti daugiau kaip 12 mėnesių, tolesnio panaudojimo reikalaujama?
            
         
               2.
            
            
               Jeigu kiaulių srutos yra atliekos arba taikant tinkamus kriterijus nustatoma, kad jos yra atliekos, ar valstybė narė gali teisėtai nustatyti savo gamintojo (kuris nenaudoja kiaulių srutų savo žemėje, o jas perleidžia kitiems žemės savininkams, kurie jas naudoja tręšti savo žemę) asmeninę atsakomybę už tai, kad tokie naudotojai laikytųsi Sąjungos teisės aktų, susijusių su atliekų ir (arba) trąšų kontrole, siekdama užtikrinti, kad tretieji asmenys, tręšdami žemę kiaulių srutomis, nesukeltų didelės aplinkos taršos grėsmės?
            
         
               3.
            
            
               Ar minėtos kiaulių srutos nepatenka į „atliekų“ apibrėžtį pagal Direktyvos 75/442/EEB (1), iš dalies pakeistos Tarybos direktyva 91/156 (2), 2 straipsnio 1 dalies b punkto iii papunktį, nes jas „jau reguliuoja kiti teisės aktai“, konkrečiai kalbant — Tarybos direktyva 91/676/EEB (3), atsižvelgiant į tai, kad tuo metu, kai buvo išduotas leidimas, Airija nebuvo perkėlusi Tarybos direktyvos 91/676/EEB, žemės tręšimas kiaulių srutomis nebuvo reglamentuojamas jokiais kitais nacionalinės teisės aktais ir tuo metu dar nebuvo priimtas Tarybos reglamentas (EB) Nr. 1774/2002 (4)?
            
         
      (1)  1975 m. liepos 15 d. Tarybos direktyva 75/442/EEB dėl atliekų (OL L 194, 2004 m. specialusis leidimas lietuvių k., 15 sk., 1 t., p. 23).
   
      (2)  1991 m. kovo 18 d. Tarybos direktyva 91/156/EEB, iš dalies keičianti Direktyvą 75/442/EEB dėl atliekų (OL L 78, p. 32; 2004 m. specialusis leidimas lietuvių k., 15 sk., 2 t., p. 3).
   
      (3)  1991 m. gruodžio 12 d. Tarybos direktyva dėl vandenų apsaugos nuo taršos nitratais iš žemės ūkio šaltinių (OL L 375, p. 1; 2004 m. specialusis leidimas lietuvių k., 15 sk., 2 t., p. 68).
   
      (4)  2002 m. spalio 3 d. Europos Parlamento ir Tarybos reglamentas (EB) Nr. 1774/2002, nustatantis sveikatos taisykles gyvūninės kilmės šalutiniams produktams, neskirtiems vartoti žmonėms (OL L 273, p. 1; 2004 m. specialusis leidimas lietuvių k., 3 sk., 37 t., p. 92).